open-index/open-wikipedia-markdown huggingface dataset:
A Fever You Can't Sweat Out

**"A Fever You Can't Sweat Out"** on USA ansambli Panic! at the Disco debüütalbum.  

See ilmus 27. septembril 2005 plaadifirma Decaydance Records/Fueled by Ramen kaudu ning on müüdud plaatinaplaadiks.
Album jaguneb muusikaliselt kaheks osaks, kus esimest poolt iseloomustab pigem elektrooniline muusika ja süntesaatorite kasutus ning teine pool, mis algab loo "Intermission" poole pealt, on rokilikuma kõlaga. 
 
Ansambel on ise intervjuudes öelnud, et nad tüdinesid elektroonilise kõlaga eksperimenteerimisest enne albumi lõpetamist lihtsalt ära ja otsustasid rokilikuma lõpu kasuks, kuna instrumentidega nagu tšello ja viiul on võimalik saavutada palju mitmekesisemaid ja põnevamaid helisid.

## Lugude nimekiri

# "Introduction" – 0:36
# "The Only Difference Between Martyrdom and Suicide Is Press Coverage" – 2:54
# "London Beckoned Songs About Money Written by Machines" – 3:23
# "Nails for Breakfast, Tacks for Snacks" – 3:23
# "Camisado" – 3:11
# "Time to Dance" – 3:22
# "Lying Is the Most Fun a Girl Can Have Without Taking Her Clothes Off" – 3:20
# "Intermission" – 2:35
# "But It's Better If You Do" – 3:25
# "I Write Sins Not Tragedies" – 3:06
# "I Constantly Thank God for Esteban" – 3:30
# "There's a Good Reason These Tables Are Numbered Honey, You Just Haven't Thought of It Yet" – 3:16
# "Build God, Then We'll Talk" – 3:40

**Boonuslugu**

# "I Write Sins Not Tragedies (Live in Denver)" (Japanese Bonus track) – 3:46

## Koosseis
*Brendon Urie – laul, kitarr, süntesaator, klaver, akordion, orel
*Ryan Ross – sõnad, kitarr, süntesaator, klaver, akordion, orel
*Spencer Smith – trummid ja löökriistad
*Brent Wilson – basskitarr (hiljem on bänd väitnud, et Brenti osa mängis sisse hoopis Brendon, aga albumi vahelehele on märgitud Brenti nimi)

Ülejäänud instrumendid

* William Brousserd – trompet lugudes 9 ja 12
* Heather Stebbins – tšello lugudes 8, 10, 12 ja 13
* Samantha Bynes – viiul lugudes 10 ja 12
Parapähklipuu

**Parapähklipuu** ehk **kõrge parapähklipuu** (*Bertholletia excelsa*) on potipuuliste sugukonda kuuluv võimas, kuni 50 meetri kõrgune igihaljaste lehtedega puu. Ta on parapähklipuu perekonna ainus liik.   

Parapähklipuu seemned on parapähklid.
Ühe metsa pojad

**"Ühe metsa pojad"** on Maario Kullami kirjutatud ja Ats Surva lavastatud film, mille tegevus toimub 1944. aasta Kagu-Eesti lahingute ajal.  

Märkimisväärne intensiivsus on filmi 7 algusminutil, kus kujutatakse Saksa väeosade tõrjelahingut edasitungivate Punaarmee osadega 16. augustil 1944. Hiljem keskendatakse tegevus punaväe seljataha jäänud Saksa sõduri katsele jõuda oma üksustele järele. 

Ühe metsa pojad on lugu teise maailmasõja lõpu sündmustest metsavendade silme läbi. Aasta on 1944 ja tegevus leiab aset Lõuna-Eesti metsades (umbes 17.–20. augustil).
Film räägib kahest metsavennast ja ühest eksinud saksa sõdurist, kes juhuste kokkulangemise tõttu kokku saavad. Kui metsavennad saavad saksa sõduri käest teada lähenevast vene armeest, otsustatakse koos põgeneda ning punkriehitus pooleli jätta. Metsavennad aga lubavad teha koostööd, et kadunud saksa sõdur leiaks tee lähima staabini. Koostööd tehes võitlevad nad punaväelastega. Suur mets aga varjab igal pool ootamatuid ohtusid. Vaenlaste tagalas võitlevad nad end kotist välja, kuni leiavad kauaotsitud staabi. Seal nende seiklus lõpeb ning igaüks leiab oma tee. Metsavendi ootasid ees rasked võitlused sõjajärgse Nõukogude okupatsiooniga.

## Välislingid
*"Ühe metsa pojad" ametlik veebileht 
*"Ühe metsa pojad" Youtube'is
Patrick Stump

**Patrick Stump** (täisnimega **Patrick Martin Stumph**, sündinud 27. aprillil 1984 USAs Illinois osariigis Glenview'is) on Ameerika muusik, helilooja ja muusikaprodutsent. Ta on tuntud alternatiivrokki viljeleva ansambli Fall Out Boy solisti ja kitarristina.

## Karjäär

2001. aastal asutas Patrick koos kitarrist Joe Trohmani ja basskitarrist Pete Wentziga ansambli Fall Out Boy. Algul oli Stump bändis trummar, kuid peagi avastati tema lauljaanne ning temast sai solist. Pärast debüütalbumi "Fall Out Boy's Evening Out with Your Girlfriend" ilmumist lahkusid ansamblist kaks liiget ja nii pidi Patrick edaspidi mängima ka kitarri. Lisandus uus trummar Andy Hurley. Stump on kirjutanud enamiku ansambli muusikast. 

Produtsendina on ta töötanud järgmiste projektide kallal: ansambli The Hush Soundalbum "Like Vines", bändi Gym Class Heroes album "As Cruel As School Children" ja ansambli Cobra Starship album "¡Viva la Cobra!".

## Koostööd
Joe Trohman

**Joseph Mark Trohman** (sündinud 1. septembril 1984) on USA muusik, ansambli Fall Out Boy kitarrist. Ta on pärit Hollywoodist Florida osariigis. 

Kooli ajal õppis mängima ka vioolat ja trombooni, enne kui otsustas kitarri kasuks. Trohman õppis New Trieri keskkoolis Winnetka linnas.

2001. aastal moodustas lähedase sõbra Pete Wentziga ansambli Fall Out Boy, mille hilisema laulja Patrick Stumpiga sai tuttavaks raamatupoes.
Brendon Urie

**Brendon Boyd Urie** (sündinud 12. aprillil 1987 Las Vegases) on rokkbändi Panic! at the Disco solist ja kitarrist.

Brendon on pärit usklikust perest, kus tal on veel kolm venda ja üks õde. Kuni 17-aastaseks saamiseni oli ta Jeesus Kristuse Viimsepäeva Pühakute Kiriku liige ning mormoon, nagu tema ülejäänud peregi, kuid lahkus usust, sest ei uskunud enam sellesse ideoloogiasse. Keskkooli viimasel aastal asus Brendon emaette elama, kuna vanemad ei toetanud tema otsust mitte minna ülikooli ja selle asemel hoopis bändi teha ning samuti tekkisid usulised lahkarvamused.

Ta õppis Palo Verde keskkoolis. Seal kohtus ta ka Brentiga, kelle kaudu sattuski bändi Panic! at the Disco. Algul pakuti talle kitarristi kohta, kuid kui Brendon ühes bändiproovis Ryani (bändi algse solisti) eest tolle haigestumise tõttu laulma pidi, olid teised bändiliikmed vaimustuses tema laulmisoskusest ning Uriest sai Panic! At The Disco solist.

Peale Panic!u on kaasa teinud ka ansambli Fall Out Boy loomingus taustalauljana nende lugudes "7 Minutes In Heaven (Atavan Halen)", "What a Catch, Donnie" ja "A Little Less Sixteen Candles, A Little More Touch Me" (teda on võimalik näha viimase laulu muusikavideos).

Peale kitarri oskab Brendon mängida klaverit, klahvpille, akordioni, trumme, löökpille ja basskitarri. 

## Isiklikku
Brendon on 174 cm pikk. Tema hüüdnimed on B, Bren, Bden, Beebo.

Ta vasakule käele on tätoveeritud klaveriklahvistik ning selle ümber hibiskid (Brendoni lemmiklilled ning tähistavad tema Hawaii päritolu), tema iidoli ja lemmiklaulja Frank Sinatara nägu, P-täht (tähistab Panic! At The Discot), põlev lauluraamat (ingl k *gospel*, tähistab bändi muusikalist taassündi ja neljanda albumi turneed "The Gospel Tour"), albumiga "Death Of A Bachelor" seotud tätoveering, Brendoni lemmikbändi Every Time I Die albumi "New Junk Aesthetic" kaanepilt, tema abikaasa Sarah Urie lemmiklill kollane roos, mille sisse on tätoveeritud pilt Sarah' silmast, ning viimaks Panic! At The Disco logo.

Tal on lapsepõlves diagnoositud ADHD, kuid täiskasvanuna ei võta ta enam ravimeid, sest ei tundnud end ravimite mõju all iseendana.
Ryan Ross

**Ryan Ross** (sünninimega **George Ryan Ross III**; sündinud 30. augustil 1986 Nevada osariigis Summerlinis) on USA muusik ja ansambli Panic! at the Disco endine kitarrist.

Ryan on sündis ja kasvas üles Las Vegases ning õppis sealses Bishop Gormani keskkoolis. Ta astus Nevada Ülikooli, kuid lahkus sealt juba pärast esimest semestrit, et tegeleda tõsisemalt muusikaga. 

12-aastaselt sai Ryan vanematelt jõulukingiks kitarri. Sellest sai alguse tema esimene muusikaprojekt koos lapsepõlvesõber Spencer Smithiga, kes samal aastal sai jõulukingiks trummikomplekti. Algul mängisid nad koos bändi Blink-182 kaverlugusid ja kutsusid end nimega Pet Salamander. Ryan oli tollase ansambli solist ja kitarrist.

Hiljem võeti bändi veel sõbrad Brent ja Trevor. Ansambli nimeks sai Summer League ning sellest kasvas veel hiljem välja Panic! at the Disco. Viimati nimetatud ansamblis oli Ryan algul solist, kuid pärast Brendoni tulekut sai temast lisaks kitarristile ka taustalaulja. Ryan on ka kõigi Panic!u debüütalbumi laulusõnade autor. Rhan Ross ja Jon Walker lahkusid 2009. aastal ansamblist, kuna tahtsid teha teistsugust muusikat. Nad lõid bändi The Young Veins, kus Ross oli solist. 2009. aasta detsembris jäi The Young Veinsi tegevus teadmata ajaks soiku. Jon Walker alustas oma soolokarjääri.

## Isiklikku

Ryani hüüdnimi on Ryro ja ta on 175 cm pikk.
Mew

**Mew** on Taani päritolu *[[indie rock]]*i viljelev ansambel. Müstiliste motiivide ja helikeele tõttu on nende muusikat iseloomustatud ka nimetusega *dream rock* (dream - unenägu, unistus ingl.k.).

## Ajalugu

Ansambel sai alguse 1995. aastal Kopenhaagenis ja koosnes siis neljast liikmest: Jonas Bjerre (laul, kitarr, klahvpillid), Bo Madsen (kitarr), Johan Wohlert (bass) ja Silas Utke Graae Jorgensen (trummid).

Bänd on välja andnud viis stuudioalbumit ja hulga singleid. Kuulsuse tõi neile kolmas kogumik "Frengers", mis ilmus 2003. aastal. Samal aastal sai Mew Taanis ka aasta ansambli ja aasta albumi tiitli.

2006. aasta aprillis lahkus bändist bassimängija Johan, sest sai isaks. Uut bassimängijat ei ole seni ametlikult leitud, kontsertidel on kasutatud asendajaid.

2007. aastal lõpetas bänd "And the Glass Handed Kitesi" kontserditurnee.

Aastal 2009 ilmus album "No More Stories Are Told Today, I'm Sorry They Washed Away // No More Stories, The World Is Grey, I'm Tired, Let's Wash Away".

## Diskograafia
### Albumid
*"A Triumph for Man" (1997, uuesti avaldatud 2006)
*"Half the World Is Watching Me" (2000, uuesti avaldatud 2007)
*"Frengers" (2003, uuesti avaldatud 2007)
*"And the Glass Handed Kites" (2005)
*"No More Stories Are Told Today, I'm Sorry They Washed Away // No More Stories, The World Is Grey, I'm Tired, Let's Wash Away" (2009)

### Singlid
* "She Came Home For Christmas" (1997)
* "King Christian" (2000)
* "Her Voice is Beyond Her Years" (2000)
* "Mica" (2000)
* "I Should Have Been a Tsin-Tsi (For You)" (2000)
* "She Came Home For Christmas" (2000)
* "Am I Wry? No" (August, 2002)
* "She Came Home For Christmas" (detsember, 2002)
* "Comforting Sounds" (UK, 24. märts 2003)
* "Am I Wry? No" (UK, 16. juuni 2003)
* "156" (2003)
* "She Came Home For Christmas" (UK, 15. detsember 2003)
* "Apocalypso" (2005)
* "Special" (2005)
* "Why Are You Looking Grave?" (2006)
* "The Zookeeper's Boy" (2006)
* "Introducing Palace Players" (2009)
* "Repeaterbeater" (2009)
* "Beach" (2010)

## Välislingid
*Ametlik koduleht
*MySpace
*TAS In Session: Mew
*Tumblr
Tiger Lou

**Tiger Lou** on Rootsi päritolu ansambel, mille moodustas 2001. aastal Rasmus Kellerman. 

Bändi esimene kauamängiv "Is My Head Still On?" ilmus 2004. aastal. Aasta hiljem ilmus album "The Loyal". Albumitel on Tiger Lou sooloprojekt, kus Rasmus Kellerman mängib peaaegu kõiki instrumente ise ja laulab, samuti on kõigi lugude sõnad tema kirjutatud. Kontsertidel on bändis veel kolm liiget: Erik Welén, Mathias Johansson ja Pontus Levahn.

Kellerman on öelnud, et nimi *Tiger Lou* tuleb Corey Yueni filmist "Fong Sai Yuk", kus on tegelane Tiger Lu.

## Diskograafia

### Albumid

*"Is My Head Still On?" (märts 2004, Startracks)
*"The Loyal" (oktoober 2005, Startracks)
*"Trouble and Desire" (EP, 2003)

### Singlid

* "Oh Horatio" (2004)
* "Sell Out" (2004)
* "The War Between Us" (2004)
* "The Loyal" (2005)
* "Nixon" (2006)
* "Until I'm There" (2006)
Klaad

**Klaad** on taksonoomiline rühm, mis hõlmab viimast ühist eellast (liiki) ja kõiki selle eellase järeltulijaid. Klaad saab olla ainult monofüleetiline. Ühte klaadi võib esitada fülogeneetilisi analüüsi, fülogeneesipuu ehk kladogrammi abil või mõnel muul viisil. Teadusharu, mis uurib fülogeneesipuid, nimetatakse kladistikaks.

Klaadi võib sageli vaadelda kui taksonit, kuid näiteks roomajad, mis on takson (klass), on parafüleetiline rühm ja seda ei saa vaadelda klaadina.

## Vaata ka
*Kladistika
*Monofüleetiline rühm
*Fülogenees
Mandlipuu (alamperekond)

**Mandlipuu** (*Amygdalus*) on toompuu (*Prunus*) perekonna alamperekond või iseseisev perekond. 

Mandlipuu alamperekonda või perekonda kuulub umbes 40 liiki heitlehiseid põõsaid ja väikeseid puid. Levila Lõuna- ja Kagu-Euroopas ning Ees-, Kesk- ja Ida-Aasias.

Alamperekonna või perekonna liikmeid iseloomustab pungade arv. Pungad asetsevad kolmekaupa, kasvupung keskel, õiepungad külgedel. Õitsevad varakevadel enne lehtede puhkemist. Viljadel ühel küljel sügav vagu, luuvili uurdeline.

## Liigid ja liigisisesed taksonid
**Prunus baldschuanica * – jalakalehine mandlipuu
**Prunus bucharica* – buhhaara mandlipuu
**Prunus davidiana* – Davidi virsikupuu
**Prunus dulcis* – harilik mandlipuu (seeme on mandel)
***Prunus dulcis* var. *amara* – mõru mandlipuu (seeme on mõrumandel) 
***Prunus dulcis* var. *dulcis* – magus mandlipuu (seeme on magusmandel) 
**Prunus fenzliana* – Fenzli mandlipuu
**Prunus ferganensis* – fergana virsikupuu
**Prunus georgica* – gruusia mandlipuu
**Prunus mira* – mägi-virsikupuu
**Prunus persica* – harilik virsikupuu (vili on virsik)
***Prunus persica* f. *compressa* –  lame virsikupuu (vili on lamevirsik) 
**Prunus × persicoides * – mandelvirsikupuu
**Prunus petunnikowii * – Petunnikovi mandlipuu
**Prunus spinosissima* – astlarohke mandlipuu
**Prunus susakensis * – susaki mandlipuu 
**Prunus tenella * – väike mandlipuu ehk madal mandlipuu 
**Prunus triloba* – kolmehõlmaline mandlipuu 
**Prunus turcomanica* – turkmeenia mandlipuu
**Prunus × vavilovii* – Vavilovi mandlipuu
Väike mandlipuu

**Väike mandlipuu** ehk **madal mandlipuu** (*Prunus tenella*) on roosõieliste sugukonda mandlipuu alamperekonda kuuluv heitlehine ilupõõsas. 

## Välimus

Väike mandlipuu on madal, kuni 1,5 meetri kõrgune põõsas. Annab ohtralt juurevõsu. Tumerohelised lehed vahelduvad, lihtsad, äraspidimunajad või piklikud. Valged või roosakaspunased õied kasvavad ühe- või kolmekaupa eelmise aasta puidult. Taim õitseb varakevadel lehtede puhkemise ajal. 

## Levila
Väike mandlipuu kasvab Ida-Euroopa ja Lääne-Siberi steppides ning Kaukaasia, Lähis-Ida ja Kesk-Aasia avatud kuivades paikades.

## Kasutamine
Külmema kliimaga paikades kasvatatakse väikest mandlipuud ilutaimena tema ohtrate kevadiste õite pärast. Ka talvekülmadele peab ta üsna hästi vastu.

## Välislingid
*
Toompuu

**Toompuu** (*Prunus*) on roosõieliste sugukonda kuuluv heitlehiste ja igihaljaste lehtpuude ja -põõsaste perekond.

Tuntakse üle 430 liigi toompuusid, mis kasvavad peamiselt põhjapoolkeral.

## Liike
**Prunus × domestica* – harilik ploomipuu ehk aed-ploomipuu 
**Prunus padus* – harilik toomingas 
**Prunus spinosa* – laukapuu
**Prunus dulcis* – harilik mandlipuu 
**Prunus tenella* – väike mandlipuu ehk madal mandlipuu
**Prunus triloba* – kolmehõlmaline mandlipuu
**Prunus sargentii* – sahhalini kirsipuu
Pöögilaadsed

**Pöögilaadsed** (*Fagales*) on õistaimede hõimkonda kaheiduleheliste klassi kuuluv lehtpuude selts.

## Iseloomulikud tunnused
Pöögilaadsed on üldiselt tuultolmlejad põõsad ja puud, mille lehed on kaetud näärmekarvadega. Sageli on nad ühekojalised. Õiel on lihtne, reeglina redutseerunud õiekate ja alumine sigimik väga väikese arvu seemnealgmetega emakkonnas. Vili on tavaliselt ühe seemnega pähkel. Seemnel puudub endosperm.

## Süstemaatika
Cronquisti süsteemi (1981) järgi oli selles seltsis üksnes neli sugukonda: kaselised, pöögilised, *[[Corylaceae]]* ja *Ticodendraceae*. APG II paigutab taimerühma *Corylaceae* kaseliste alla. Ülejäänud taimerühmad, mida tänapäeval pöögilaadsete sugukondadeks arvatakse, olid Cronquisti süsteemis ühendatud eraldi seltsidena pöögilaadsetega samasse alamklassi *[[Hamamelidae]]*. Selts *Casuarinaceae* sisaldas ühe, kasuariiniliste sugukonna, selts *Juglandales* sisaldas kaks sugukonda (pähklipuulised ja *Rhoipteleaceae*) ning selts *Myricales* sisaldas praegu porsaliste ja lõunapöögiliste hulka arvatavad taimed ning lisaks rühma *[[Balanops]]*. Sellist süsteemi oli vaja muuta sellepärast, et niimoodi määratletud selts *Myricales* osutus parafüleetiliseks rühmaks.

APG II süsteemi (2003) järgi kuulub seltsi kaheksa sugukonda:
**Betulaceae* – Kaselised 
**Casuarinaceae* – Kasuariinilised
**Fagaceae* – Pöögilised
**Juglandaceae* – Pähklipuulised 
**Myricacea* – Porsalised
**Nothofagaceae* – Lõunapöögilised
**[[Rhoipteleaceae]]*
**[[Ticodendraceae]]*
Tramadool

**Tramadool** (tootenimega **Tramadol**, **Tramadolum**) on tsentraalse toimega tänapäevane narkootiliste ainete rühma kuuluv valuvaigisti. 

Kasutatavad ravimivormid: tabletid, kapslid, süstid, tilgad, küünlad.

## Välislingid
* Tramadooli sisaldavate ravimite tutvustus Grünenthali kodulehel
Kolmehõlmaline mandlipuu

**Kolmehõlmaline mandlipuu** (*Prunus triloba*) on roosõieliste sugukonda mandlipuu alamperekonda kuuluv heitlehine ilupõõsas.

Ta on pärit Hiinast, kus ta on vana hinnatud dekoratiivtaim.

Kolmehõlmaline mandlipuu kasvab kuni 2,5 m kõrgeks ja õitseb kevadel enne lehtimist roosade täidisõitega.

## Välislingid

*
Iminõgeselaadsed

**Iminõgeselaadsed** (*Lamiales*) on õistaimede selts kaheiduleheliste klassist.

Seltsi kuulub 22 sugukonda umbes 11 000 liigiga. Iminõgeselaadsete seltsi kuuluvad näiteks sellised taimed nagu lavendel, sirel, õlipuu, jasmiin, saar, tiikpuu, lõvilõug, seesam, salvei ning sellised ürdid nagu münt, basiilik ja rosmariin.

## Sugukonnad
**Acanthaceae* – akantuselised 
**Bignoniaceae* – bignoonialised 
**Byblidaceae* – kleepheinalised 
**[[Calceolariaceae]]*
**[[Carlemanniaceae]]*
**Gesneriaceae* – gesneerialised 
**Lamiaceae* – huulõielised 
**Lentibulariaceae* – vesihernelised 
**[[Martyniaceae]]*
**Myoporaceae* – poorlehelised 
**Oleaceae* – õlipuulised 
**Orobanchaceae* – soomukalised 
**[[Paulowniaceae]]*
**[[Pedaliacae]]*
**[[Phrymaceae]]*
**Plantaginaceae* – teelehelised 
**[[Plocospermataceae]]*
**[[Schlegeliaceae]]*
**Scrophulariaceae* – Sealõuarohulised
**[[Stilbaceae]]*
**[[Tetrachondraceae]]*
**Verbenaceae* – raudürdilised
Rinnaümbermõõt

**Rinnaümbermõõtu** mõõdetakse inimestel horisontaalselt ümber rindkere üle rinna kõrgeima punkti. Kasutatakse rõivaste konstrueerimisel, rõivasuuruse valikul, samuti modellide, misside jts välimuse kirjeldamisel. 

Koerte rinnaümbermõõt mõõdetakse esikäppade tagant.
Õigusprintsiip

**Õigusprintsiip** ehk **õiguspõhimõte** on õigusnormide arendamise ja hindamise aluseks olev põhimõte. Õigusprintsiibi mõju ei ole nii sirgjooneline kui õigusnormil.

Näiteks:
Roosilaadsed

**Roosilaadsed** (*Rosales*) on õistaimede selts kaheiduleheliste klassist.

Roosilaadsete seltsi kuulub umbes 7700 liiki, mis on jaotatud umbes 260 perekonda. Roosilaadsed jagatakse 9 sugukonnaks, millest suurimad on roosõielised (90 perekonda, 2500 liiki) ja nõgeselised (54 perekonda, 2600 liiki).

Seltsi kuulub (APG III süsteemi järgi) 9 sugukonda:
**[[Barbeyaceae]]*
**Cannabaceae* – kanepilised 
**[[Dirachmaceae]]*
**Elaeagnaceae* – hõbepuulised 
**Moraceae* – mooruspuulised 
**Rhamnaceae* – türnpuulised 
**Rosaceae* – roosõielised 
**Ulmaceae* – jalakalised 
**Urticaceae* – nõgeselised 

Cronquisti süsteemi järgi kuulus roosilaadste seltsi veel 23 sugukonda, mis on nüüdseks ümber paigutatud:
* Alseuosmiaceae (Asterales)
* Anisophylleaceae (Cucurbitales)
* Brunelliaceae (Oxalidales)
* Bruniaceae (Bruniales)
* Byblidaceae (Lamiales)
* Cephalotaceae (Oxalidales)
* Chrysobalanaceae (Malpighiales)
* Columelliaceae (Bruniales)
* Connaraceae (Oxalidales)
* Crassulaceae (Saxifragales)
* Crossosomataceae (Crossosomatales)
* Cunoniaceae (Oxalidales)
* Davidsoniaceae (Cunoniaceae, Oxalidales)
* Dialypetalanthaceae (Rubiaceae, Gentianales)
* Eucryphiaceae (Cunoniaceae, Oxalidales)
* Greyiaceae (Melianthaceae, Geraniales)
* Grossulariaceae (Saxifragales)
* Hydrangeaceae (Cornales)
* Neuradaceae (Malvales)
* Pittosporaceae (Apiales)
* Rhabdodendraceae (Caryophyllales)
* Saxifragaceae (Saxifragales)
* Surianaceae (Fabales)
Väinö Myllyrinne

**Väinö Myllyrinne** (27. veebruar 1909 Helsingi – 13. aprill 1963 Järvenpää) oli kõigi aegade pikim soomlane (247 cm).

Myllyrinnet peetakse maailma pikimaks sõduriks: kui ta teenis Soome kaitseväes, kus läbis ajateenistuse 1929. aastal Viiburi raskekahurväe rügemendis, oli ta 220 cm pikk. 21-aastaselt oli ta 224 cm pikk ja kaalus 141 kg. 1930. aastatel reisis ta maadleja ja tsirkuseartistina mööda Euroopat, 1939. aastal naasis Soome ja teenis Talvesõjas kaitseväes.

Pärast Robert Wadlowi surma 1940. aastal sai Myllyrinnest maailma pikim inimene.

Mõni aasta enne 40-aastaseks saamist hakkas Myllyrinne taas kasvama. 1946. aastal kolis ta Järvenpäässe, kus pidas kanafarmi.

1962. aastal oli Myllyrinne 247 cm pikk ja kaalus 171 kg. Tema käelaba oli 340 mm pikk, maailmas teadaolevalt suurim.

## Välislingid
*http://personal.inet.fi/koti/vaino.myllyrinne
Gela

**Gela** on linn Itaalias Sitsiilia maakonnas Caltanissetta provintsis.

Gela oli üks tähtsamaid kreeka asundusi Itaalias. Selle rajasid umbes 688 eKr asunikud Kreetalt ja Rhodoselt.

Linnas suri 456 eKr vanakreeka tragöödiakirjanik Aischylos.


Gela duomo.JPG|Gela toomkirik 1900. aastal
Gela Archaeologische Museum.jpg|Gela arheoloogiamuuseum, 2006
Torre di manfria123.jpg|Manfria torn 16. sajandist, 2006
Gela Strandpromenade.jpg|Gela rannapromenaad, 2006


## Viited

## Välislingid
* Piccolo, Salvatore. ''Gela.'' Ancient History Encyclopedia. December 20, 2017.
Okaspuulaadsed

**Okaspuulaadsed** ehk **männilaadsed** (*Pinales*) on paljasseemnetaimede hõimkonda okaspuude klassi kuuluv puude selts.

Seltsi kuulub kaheksa sugukonda:
*Männilised *Pinaceae*
*Araukaarialised *Araucariaceae*
*Kivijugapuulised *Podocarpaceae*
*Sirmokkalised *Sciadopityaceae*
*Küpressilised *Cupressaceae*
*Peajugapuulised *Cephalotaxaceae*
*Jugapuulised *Taxaceae*
**[[Phyllocladaceae]]*

Lisaks on teada viis fossiilset sugukonda: *[[Cheirolepidiaceae]]*, *[[Doliostrobaceae]]*, *[[Geinitziaceae]]*, *[[Palissyaceae]]* ja *[[Pararaucariaceae]]*.

Kõik tänapäeva paljasseemnetaimed kuuluvad okaspuulaadsete seltsi.

Okaspuulaadsed on saanud nimetuse okaste järgi, mis on muundunud lehed, kuid eristamiseks on see halb alus, sest okkaid on paljudel teistelgi taimedel. Parem on okaspuulaadseid eristada omapärase paljunemisorgani järgi, mida nimetatakse käbiks. Tavaliselt on käbi puitunud ja paljude seemnetega, aga mõnel rühmal, näiteks kadakal ja jugapuul, marjataoline ja väheste seemnetega.

Kõik tänapäevased okaspuulaadsed on puitunud tüvega ja enamasti puud. Tavaliselt on neil üks sirge tüvi okstega. Sealjuures kasvab tüvi rohkem kui oksad ja omakorda okste peaharu kasvab külgharudest rohkem.

Paljude okaspuulaadsete tüvi sisaldab vaiku, mis kaitseb putukate ja seenhaiguste eest. Fossiliseerunud vaik tardub merevaiguks.

Okaspuulaadsed on tavaliselt ühekojalised. Mõned rühmad, näiteks kadakad ja jugapuud, on ka kahekojalised.

Okaspuulaadsed on tavaliselt igihaljad. Mõned rühmad, näiteks lehised, sooküpress ja metasekvoia, on ka heitlehised. Okkad kulutavad väiksuse tõttu tavaliste lehtedega võrreldes ressursse suhteliselt vähe, seetõttu on taimel sageli odavam neid ületalve pidada kui sügisel maha langetada ja kevadel uuesti kasvatada.

Tänapäeva maailma kõrgeim, suurim, kõige paksem ja vanim organism on kõik okaspuulaadsed. Kõrgeim on ranniksekvoia (115,55 meetrit), suurim on hiidsekvoia (maht 1486,9 kuupmeetrit), suurima tüveläbimõõduga on montezuma küpress (11,42 meetrit) ja vanim on igimänd (tüve vanus ligi 4800 aastat).

Okaspuulaadsed on tuultolmlejad. Seemneid levitavad peamiselt linnud ja pisiimetajad, kes seemneid söövad, aga sealjuures neid mujalegi tassivad ja tagavaraks peidavad. Osa ärapeidetud seemnetest läheb idanema.
Kassinaerilaadsed

**Kassinaerilaadsed** (*Malvales*) on õistaimede selts kaheiduleheliste klassist.

Seltsi kuuluvad peamiselt põõsad ja puud. Enamik sugukondi on kosmopoliitse levilaga troopikas ja subtroopikas. Parasvöötmes on esindatud vähesed liigid. Omapärase faktina tasub märkida, et Madagaskaril on tervelt kolm endeemset kassinaerilaadsete seltsi kuuluvat sugukonda: *[[Sphaerosepalaceae]]*, *[[Sarcolaenaceae]]* ja *[[Diegodendraceae]]*.

Mitmed kassinaerilaadsete seltsi kuuluvad puud on tuntud puidu poolest. Balsapuu puit on näiteks erakordselt kerge, samas kui pärna puit on hinnatud puutöömeistrite seas. Hariliku kakaopuu viljadest saadakse kakao toorainet, koolapähklipuu perekonna esindajate viljad sisaldavad märkimisväärsel hulgal kofeiini.

Kassinaerilaadsete morfoloogia on mitmekesine ning sugukondadel on vähe ühiseid tunnusjooni. Kõige sagedamini esinevateks sarnasteks tunnusteks on sõrmjad lehed ning seemnete spetsiifiline ülesehitus ja keemiline koostis.

## Süstemaatika
APG III süsteemi (2009) järgi kuulub seltsi 9 sugukonda umbes 6000 liigiga. 

**[[Bixaceae]]*
**Cistaceae* – kuldkannilised
**[[Cytinaceae]]*
**[[Diegodendraceae]]*
**Dipterocarpaceae* – kaksiktiibviljalised 
**Malvaceae* – kassinaerilised 
**[[Muntingiaceae]]*
**[[Neuradaceae]]*
**[[Sarcolaenaceae]]*
**[[Sphaerosepalaceae]]*
**Thymelaeaceae* – näsiniinelised
Meriroosilised

**Meriroosilised** ehk **meriroosid** ehk **aktiinid** ehk **aktiniaarid** (*Actiniaria*) on ainuõõssete hõimkonda kuuluv lilli meenutavate õisloomade selts. Meriroosilisi on teada üle 1000 liigi.

Meriroosilised elavad peamiselt troopikameredes. Läänemerest pole neid leitud. Mõned liigid oskavad isegi ujuda. 

## Välisehitus ja eluviis
Välisehituselt võivad nad meenutada mõnda okasnahksete rühma (näiteks meriliiliaid). 

Meriroosilised on väga värvikirev loomarühm.
Meriroosiliste läbimõõt on kuni 1,5 meetrit. Nende suuava ümbritsevad rohked kombitsad. Merepõhjas meenutavad nad ohutuid veealuseid taimi, kuid tegu on siiski röövloomadega. Kombitsad on kaetud kõrverakkudega, millega halvatakse saakloom. Pärast saagi paralüseerimist sulguvad kombitsad selle ümber ja rebivad selle alla, meriroosi suu suunas. Suuvastase (aboraalse) küljega kinnituvad nad substraadile, suutes aeglaselt ka põhjas edasi liikuda.
Kehaõõnde vett tõmmates ja välja surudes muutuvad nende mõõtmed märkimisväärselt. 

Toiduks filtreerivad planktonit või püüavad kombitsatega suuremaid loomi. Mõned elavad sümbioosis vähkidega või kaladega. Enamasti elavad meriroosilised üksikult, harvem kolooniates.

Suurimaks meriroosiliseks peetakse hiidmeriroosi (*Stoichactis kenti*).

## Süstemaatika
### Alamseltsid
**[[Endocoelantheae]]*
**[[Nyantheae]]*
**[[Protantheae]]*
**[[Ptychodacteae]]*
Beast Loose In Paradise

**"Beast Loose in Paradise"** on Soome *[[hard rock]]* bändi Lordi singel. See on filmi "Dark Floors – The Lordi Motion Picture" tunnuslaul, mida kuuleb ka filmi lõputiitrite ajal. Singli kaane kujundamisel on eeskujuks olnud USA ansambli KISS 1982. aastal ilmunud album "Creatures of the Night". 

Laulule on iseloomulik keskmine tempo, kõhedakstegev kalverisoolo, raske kitarrisoolo ja kirikukellade hääled. Loo tunnusmeloodia kirjutas Mr. Lordi Ozzfest 2007 tuuri ajal Milwaukees USAs.

## Lood
# "Beast Loose in Paradise" (Radio Edit)
# "Beast Loose in Paradise" (Dark Floors Version)

## Viited
Sarikalaadsed

**Sarikalaadsed** (*Apiales*) on õistaimede selts kaheiduleheliste klassist.

APG III süsteemi (2009) järgi kuulub seltsi 7 sugukonda:
**Apiaceae* – sarikalised
**Araliaceae* – araalialised
**Griseliniaceae* – griseliinialised
**[[Myodocarpaceae]]*
**[[Pennantiaceae]]*
**Pittosporaceae* – vaiguseemnikulised
**[[Torricelliaceae]]* (siia kuuluvad ka alamsugukonnad *[[Aralidiaceae]]* ja *[[Melanophyllaceae]]*)
Kaamel

**Kaamel** (*Camelus*) on sõraliste seltsi kuuluv perekond kõrbeloomi.

Kaamel on Aafrika, Lähis-Ida ja teiste Aasia maade kõrbeelanike jaoks väga tähtis loom. Kaamel kodustati juba 2000 aastat tagasi. Kõige rohkem on neid Gobi kõrbes. Nad on hindamatud koorma- ja sõiduloomad, sest suudavad kanda endaga samas kaalus koormat. Kõrbeelanikud saavad kaamelitest ka muud kasu: joovad nende piima, söövad liha, koovad kaamelivillast riideid. 

Kaamelite eluiga ulatub 30–40 aastani.

Nad suudavad olla nädalate viisi joomata. Kaamelid hoiavad end päikese suhtes teatud nurga all, et keha üle ei kuumeneks, nad higistavad vähem kui teised imetajad ning hoiavad seega väga palju vett kehas kokku ning see vähendab nende veetarvet. Küürus on tal rasvavarud, mida ta toidu- ja veepuudusel kasutab. Jõudes veeallika juurde, võib kaamel ära juua kuni 114 liitrit vett.

## Liigid
*kaksküürkaamel ehk baktrian (*Camelus bactrianus*)
*üksküürkaamel ehk dromedar (*Camelus dromedarius*)

Kaks järgmist on välja surnud:
*†*[[Camelus hesternus]]*
*†*[[Camelus sivalensis]]*.

## Välislingid
Spencer Smith

**Spencer Smith** (sünninimega **Spencer James Smith V**, sündinud 2. septembril 1987 Nevada osariigis Summerlinis) on USA muusik, ansambli Panic! at the Disco trummar. 

Spencer ja tema lapsepõlvesõber Ryan Ross olid selle bändi asutajad.
Jõekarplased

**Jõekarplased** (*Unionidae*) on sugukond mageveelisi karpe, kes on kosmopoliitse levikuga.

Kõige rohkem jõekarplaste liike (umbes 297) elab Põhja-Ameerikas.

Ehkki jõekarplasi võib leida paljudest veekogudest, eelistavad nad vooluveelisi veekogusid.

Jõekarplastel on tugev kahepoolmeline koda, mille küljes on külghammastega lukk. Nad kaevuvad pinnasesse nii, et kodade tagaservad on avatud, ja pumpavad vett läbi selle ava, saades niiviisi hapnikku ja toitu.

Jõekarplastel on väga keeruline ja mitmest arengujärgust koosnev elutsükkel. Enamik neist on lahksoolised, kuigi on teada mõned hermafrodiitsed liigid.
Jõekarplaste vastseid nimetatakse pihtvastseteks ehk glohhiidideks.

## Perekondi
Sugukonda kuulub arvukalt perekondi. Eestis leidub neist kolme:
*jõekarp (*Unio*)
*järvekarp (*Anatina*)
*ebajärvekarp (*Pseudanodonta*)
Jon Walker

**Jonathan Jacob Walker IV** (sündinud 17. septembril 1985 Chicagos) on Las Vegasest pärit ansambli Panic! at the Disco bassimängija. Ta liitus bändiga 2006. aasta kevadel pärast Brent Wilsoni lahkumist. Panic! at the Disco bändiliikmetega kohtus Jon Walker esimest korda turneel, kus ta oli kaasas teise ansambli The Academy Is... liikmete sõbrana ja kus mõlemad ansamblid esinesid. Püsivam töökoht enne bändiga liitumist oli Walkeril Starbucksis, kus ta töötas vahetusevanemana. 

Walkeri hüüdnimed on Jon ja Jwalk. Ta on 180 cm pikk. Walker on tuntud selle poolest, et ta kannab olenemata ilmast peaaegu alati plätusid.
Kivirikulaadsed

**Kivirikulaadsed** (*Saxifragales*) on õistaimede selts kaheiduleheliste klassist.

Seltsi kuulub 13 sugukonda:
**[[Altingiaceae]]* 
**[[Aphanopetalaceae]]*
**Cercidiphyllaceae* – juudapuulehikulised
**Crassulaceae* – paksulehelised
**Daphniphyllaceae* – loorberlehikulised
**Grossulariaceae* – sõstralised
**Haloragidaceae* – vesikuuselised
**Hamamelidaceae* – nõiapuulised
**[[Iteaceae]]* 
**Paeoniaceae* – pojengilised
**[[Penthoraceae]]*
**[[Pterostemonaceae]]*
**Saxifragaceae* – kivirikulised
Ténéré puu

**L'Arbre du Ténéré**, eesti keeles Ténéré puu, oli üksik akaatsia Nigeri kirdeosas, mida kunagi peeti kõige isoleeritumaks puuks maakeral - see oli ainus puu rohkem kui 400 km raadiuses. Selle koordinaadid olid umbes 17°45′N 10°04′E﻿. 

1973. aastal sõitis puule otsa Liibüa veoauto ja puu murdus. 8. novembril 1973 viidi puu Niameysse Nigeri Rahvusmuuseumisse.
Antipsühhootikumid

**Antipsühhootikumid** on ravimid, mis omavad väljendunud psühhoosivastast ehk antipsühhootilist toimet. Tihtipeale võrdsustatakse mõiste antipsühhootikum neuroleptikumiga.

Antipsühhootikumidel on loomkatsetes oluline mõju kuse-suguelundkonna hormonaalsele talitlusele (suguhormoonide androgeenide suurenenud konversioon östrogeenideks).

Antipsühhootikumid võivad põhjustada naistel hüperprolaktineemiat. See põhjustab amenorröad, libiido langust, aeg-ajalt hirsutismi, rasedustesti valepositiivsust.

Meestel põhjustab hüperprolaktineemia günekomastiat, rinnapiima eritumist, impotentsust, libiido langust ja hüpospermatogeneesi. Lisaks on antipsühhootikumidega seotud veel kaalutõus, diabeet, düsfooria (ebanormaalne depressioon ja rahulolematus), väsimus, seksuaalne düsfunktsioon, südame rütmihäired, insult ja südamelihase infarkt.

## Viited
Meningiit

**Meningiit** ehk **ajukelmepõletik** on äge või krooniline pea- ja seljaaju kelmete põletikuhaigus,  mida võivad tekitada viirused (sh HI-viirus, mumpsiviirus, tsütomegaloviirus, puukentsefaliit), bakterid (nt meningokokk, *haemofilus influenzae*), seened ja algloomad.

Haigus levib otsesel kontaktil, vere kaudu ja ka piisknakkusena. Kui haigustekitajad satuvad ajukelmetele, kujuneb neis põletikuline turse ning häirub närviimpulsside edasikandumine. 

Haiguse tundemärkideks on peavalu, palavik, iiveldus, kuklakangestus, valguskartus, teadvuse häired. Haigusnähud kujunevad tavaliselt 24 tunni jooksul; neile võivad eelneda külmetuse sümptomid. 

Mõningaid meningiidivorme saab vältida meningokoki-, mumpsi-, pneumokoki- või Hib-vaktsiinidega. Bakteriaalset meningiiti ravitakse antibiootikumidega, vahel kasutatakse meningiidiraviks ka viirusevastaseid ravimeid.

Õige raviga on bakteriaalse meningiidi puhul surmarisk alla 15%. 2019. aastal diagnoositi meningiit 7,7 miljonil inimesel üle maailma, neist 236 000 suri. 1990. aastal suri meningiiti 433 000 inimest. Sahara-taguses Aafrika põhjaosas esineb igal aasta detsembri ja juuni vahel bakteriaalse meningiidi puhanguid, mistõttu nimetatakse piirkonda Meningiidivööndiks.

Meningiit võib põhjustada tõsiseid pikaajalisi tüsistusi, nagu näiteks kuulmiskaotus või kurtus, epilepsia, hüdrotsefaalia või kognitiivse võimekuse langus. Tüsistused on tõenäolisemad kui raviga alustamine viibib.

## Viited

## Välislingid
5 (Kravitz)

**"5"** (Virgin Records, 1998) on USA muusiku Lenny Kravitzi viies stuudioalbum.

## Lugude nimekiri

# Live
# Supersoulfighter
# I Belong To You
# Black Velveteen
# If You Can't Say No
# Thinking Of You
# Take Time
# Fly Away
# It's Your Life
# Straight Cold Player
# Little Girl's Eyes
# You're My Flavor
# Can We Find A Reason?
# American Woman
# Without You
Let Love Rule

**"Let Love Rule"** on USA muusiku Lenny Kravitzi debüütalbum. Albumi avaldas Virgin Records 19. septembril 1989.

1995. aastal sai see USA-s kuldplaadi staatuse. 2002. aasta novembriks müüdi seda 860 000 eksemplari.

## Lugude nimekiri
# Sittin' On Top Of The World
# Let Love Rule
# Freedom Train
# My Precious Love
# I Build This Garden For Us
# Fear
# Does Anybody Out There Eaven Care
# Mr.Cab Driver
# Rosemary
# Be
# Blues For Sister Someone
# Empty Hands
# Flower Child
Are You Gonna Go My Way

**"Are You Gonna Go My Way"** on USA muusiku Lenny Kravitzi kolmas  stuudioalbum.

Selle andis 1993 välja Virgin Records. 

## Lugude nimekiri

# "Are You Gonna Go My Way"
# "Believe"
# "Come On And Love Me"
# "Heaven Help"
# "Just Be A Woman"
# "Is There Any Love In Your Heart"
# "Black Girl"
# "My Love"
# "Sugar"
# "Sister"
# "Elutheria"
Mama Said

**"Mama Said"** on USA muusiku Lenny Kravitzi teine stuudioalbum. Albumi avaldas Virgin Records 2. aprillil 1991.

Albumit on kogu maailmas müüdud üle 3 miljoni eksemplari.

## Lugude nimekiri
# Fields Of Joy
# Always On The Run
# Stand By My Woman
# It Ain't Over 'Till It's Over
# More Then Anything In This World
# What Goes Around Comes Around
# The Difference Is Why
# Stop Draggin' Around
# Flowers For Zoe
# Fields Of Joy (Reprize)
# All I Ever Wanted
# When The Morning Turns To Night
# What The... Are We Saying?
# Butterfly
Meningokokk

**Meningokokk** (*Neisseria meningitidis*) on gramnegatiivne kaksikkerabakter, mis tekitab inimestel meningiiti. 

Antigeense struktuuri järgi jaguneb bakter 12 (teistel andmetel 13) seroloogilisse rühma (A, B, C, 29-E, H, I, K, L, X, Y, Z ja W135), millest osadele on omane epideemiline levik ja osade vastu on välja töötatud vaktsiinid.
Kaljukits (tähtkuju)

**Kaljukits** (*Capricornus*, lühend Cap) on üks sodiaagi tähtkujudest, otsetõus 21 h, kääne –20°. Kaljukitse tähtkujusse kuuluvaks loetakse üle 40 tähe, neist heledaim meist u 39 valgusaasta kaugusel asuv Kaljukitse delta ehk Deneb Algedi ehk Scheddi. Meile lähim täht (HD 192310) on 29 valgusaasta kaugusel. Vähemalt ühel tähel (HD 202206) on planeete. Meil on tähtkuju nähtav sügisõhtutel lõunataevas.

Kaljukits on oma suhteliselt madalast heledusest hoolimata arvatavasti üks vanimaid inimeste poolt eristatud tähtkujusid, mille kujutisi on leitud juba 3000 aasta tagustelt Babüloonia savitahvlitelt nimega MULSUḪUR.MAŠ (Kits-kala). See oli vetejumala Ea tähtkuju ning märkis talvist pööripäeva.
Kaljukits kuulus ka 48 Ptolemaiose loetletud tähtkuju hulka.

Kaljukitse kujutist on tähti mõtteliste joontega ühendades võimalik näha erineval viisil. Ühe variandi järgi moodustavad *ι Cap*, *θ Cap*, ja *ζ Cap* kaljukitse pea, *γ Cap* ja *δ Cap* sarve, *β Cap* ja *α2 Cap* saba ning *ψ Cap* ja *ω Cap* tagajala.

## Viited
Panther-liin

**Panther-liin** (*Pantherstellung*) oli osa Teise maailmasõja ajal Saksa riikliku organisatsiooni Organisation Todt ja Wehrmachti pioneeriüksuste kavandatud ja osaliselt ka rajatud 500 kilomeetri pikkune Soome lahest Musta mereni ulatuv kaitseliin, mis oli osa Idavallist.  

Idavall algas Mustalt merelt Krimmi poolsaarelt Kertšist. Idavalli Wotani kaitseliin lõunas kulges liin suures osas Dnepri jõe paremal (lääne-) kaldal, kuid Kiievi kohal moodustus vasakkaldale sillapea. Keskosas kulges liin Homieli, Orša ja Viciebski linnast lääne pool kuni Velikaja jõe alguseni. Sealt jätkus Panther-liin Velikaja jõe vasakul (lääne-) kaldal kuni Pihkva järveni, sealt Pihkva, Lämmi- ja Peipsi järve läänekallast pidi kuni Narva jõeni ja selle vasakut (lääne-) kallast pidi kuni Soome laheni.  Wotani kaitseliin asus väegrupp A ja väegrupp Süd kaitselõigus, Panther-liin aga väegrupp Mitte ja väegrupp Nord kaitselõigus.

Kaitseliini rajamist alustati 12. augustil 1943 Hitleri antud käsu alusel. Kaitseliini ehitust juhtis väegrupi "Nord" kõrgem pioneeriüksuste ülem kindralmajor Erich Abberger.

Liini ehitamist alustati 1943. aasta septembris. Aasta lõpuks valmis 37 kilomeetrit tankitõrjekraave, 1345 laskepesa, 5460 tavalist punkrit, 645 betoonpunkrit ja 75 teraspunkrit *Panzernest* (Nõukogude hüüdnimega "krabi").

Kaitseliini ehitusele rakendati 30 000 inimest kohaliku elanikkonna seast, 17 000 sõdurit ja 7000 Organisation Todti töötajat.

Lõuna pool Peipsi järve olid ehitustööd jõudnud päris kaugele ja osa kaitseliini lõike oli valmis, kuid põhja pool Peipsi järve polnud tööd paljudes lõikudes alanudki.

Narva jõe idakaldale Jaanilinna ja  piirkonda oli plaanis välja ehitada positsioonid sillapeade jaoks, mida polnud veel õieti alustatudki. Narva jõe läänekaldale oli aga plaanitud tugevdatud punkrite ja laskepesadega järgutatud kaitsesüsteem.

1944. aasta jaanuaris alanud Punaarmee suurpealetungiks kaitseliin valmis ei saanud. Veebruaris siin positsioonidele asunud väeosad asusid kõigepealt kaitsesüsteemi täiendama ja kaevikuid kaevuma.
Astrilaadsed

**Astrilaadsed** (*Asterales*) on õistaimede selts kaheiduleheliste klassist.

APG III süsteemi (2009) järgi kuulub seltsi 11 sugukonda:
**[[Alseuosmiaceae]]*
**[[Argophyllaceae]]*
**Asteraceae* – korvõielised  
**[[Calyceraceae]]*
**Campanulaceae* – kellukalised (sh *Lobeliaceae* lobeelialised) 
**Goodeniaceae* – gudeenialised 
**Menyanthaceae* – ubalehelised 
**[[Pentaphragmaceae]]*
**[[Phellinaceae]]*
**[[Rousseaceae]]* 
**[[Stylidiaceae]]* (sh *[[Donatiaceae]]*)
Seitse (telekanal)

**Seitse** (stiliseeritult **SEI7SE**) oli Eesti telekanal, mis oli eetris aastatel 2007–2016. 7. juulil 2007 tööd alustanud telekanal edastas peamiselt muusikat.

2010. aasta algul taotles Eesti Autorite Ühing kanali sulgemist, kuna 1. jaanuarist 2010 polnud sel litsentsilepingut EAÜ-ga. Lepingut polnud EAÜ nõus uuendama, sest telekanal Seitse olevat järjepidevalt rikkunud senise lepingu tingimusi ja viivitanud litsentsitasude maksmisega. Võlg likvideeriti sama kuu jooksul.

Kanal loodi Priit Pedaniku juhtimisel, kes lahkus ettevõttest 2011. aasta lõpul ja asus tööle OÜ-sse Sisetelevisioon.
Kanalit juhtisid Heiko Jets ja Urmas Oja. 2011. aastal ostis enamusosaluse (61,5%) kanalis Rain Rosimannus.

2011. aastal loodi Seitsme omanikfirmale Telekanal Seitse OÜ kuuluv sõsarkanal Musakanal, mis lõpetas tegevuse Starmani võrkudes 2012. aastal.

2014. aasta lõpus avas kanal taas oma kodulehe ning endiselt jäi toimima ka kanali Facebooki leht.

31. detsembril 2016 lõpetas kanal tegevuse. Seitsme asemel alustas tööd muusikakanal MyHits.

## Auditoorium
TNS Emori andmeil veedeti kanali Seitse seltsis keskmiselt 0,3% telerivaatamiseks kuluvast ajast, 15-30-aastaste rühmas oli vastav näitaja 0,7%. Põhilise konkurendi MTV Eesti vaadatavuse üldnäitaja kuni kanali sulgemiseni 2010. aasta alguses oli keskmiselt 0,2–0,3%.

2011. aastal oli Seitsmel EMORi hinnangul 165 000 eri vaatajat nädalas ja 357 000 eri vaatajat kuus.

## Programm
Seitse oli muusikakanal, mille peamiseks sihtrühmaks olid kuni 30-aastased noored. Seitse edastas uudiseid Postimehe veebilehelt ja 2012. aastast Delfi rubriigist "Publik".

**Saated**

## Finantsnäitajad
Seitsme omanikfirma, 2006. aasta lõpus loodud Telekanal Seitse OÜ, jõudis esmakordselt kasumisse 2009. aastal, mil kasum oli 20 920 krooni.

2010. aasta müügitulu oli 121 860 € ja kasum 2983 €. 2013. aastal oli müügitulu 107 741 €, kasum 2406 € ja 2014. aastal vastavalt 129 783 € ja 656 €. 

## Viited

## Välislingid
* Kanali koduleht
* Kanali koduleht Facebookis
* Kadri Paas "Reformierakonna ideoloog ostis endale telekanali". Õhtuleht, 29. september 2011
* Priit Pedanik läks telekanalist SEITSE ära Sisetelevisiooni Best Marketing, 12. jaanuar 2012
Rahvuseepos

**Rahvuseepos** on ühe rahva ajalugu, identiteeti või aateid kajastav eepos.

## Rahvuseeposi
*ameerika – "Laul Haiavatast"
*argentiina - "Martín Fierro"
*armeenia – "Sassuuni Davith"
*eesti – "Kalevipoeg"
*gruusia – "Kangelane tiigrinahas"
*hispaania – "Laul minu Cidist"
*india – "Mahābhārata", "Rāmājana"
*inglise – "Beowulf", "Kuningas Arthuri lood"
*islandi – "Vanem Edda", "Noorem Edda"
*itaalia – "Jumalik komöödia"
*kirgiisi – "Manas"
*läti – "Lāčplēsis"
*portugali – "Lusiaadid"
*prantsuse – "Rolandi laul"
*saksa – "Nibelungide laul"
*seto - "Peko"
*soome – "Kalevala"
*sumeri – "Gilgameši eepos"
*šoti – "Ossiani laulud"
*ungari - "Szigeti piiramine"
*Vana-Egiptuse – "Sinuhe lugu"
*Vana-Kreeka – "Ilias" ja "Odüsseia"
*Vana-Rooma – "Aeneis"
*vene – "Lugu Igori sõjaretkest"
*vepsa – "Virantanaz"
*lao - "Phra Lak Phra Ram"

## Viited
Asparilaadsed

**Asparilaadsed** (*Asparagales*) on õistaimede selts üheiduleheliste klassist.

Seltsi kuulub ühe süsteemi (nn. APG II süsteemi, 2003) järgi 16 sugukonda:

**Alliaceae* Laugulised 
**Asparagaceae* Asparilised 
**[[Asteliaceae]]*
**[[Blandfordiaceae]]*
**[[Boryaceae]]*
**[[Doryanthaceae]]*
**[[Hypoxidaceae]]*
**Iridaceae* Võhumõõgalised 
**[[Ixioliriaceae]]*
**[[Lanariaceae]]*
**Orchidaceae* Käpalised 
**[[Tecophilaeaceae]]*
**[[Xanthorrhoeaceae]]*
**Asphodelaceae* Aaloelised 
**Hemerocallidaceae* Päevaliilialised 
**[[Xeronemataceae]]*

Cronquisti süsteemi järgi kuulub suur osa selle seltsi rühmi aga seltsi liilialaadsed (*Liliales*).

## Vaata ka
*Liilialised
Thom Yorke

**Thomas Edward Yorke** (sündinud 7. oktoober 1968 Inglismaal Northamptonshire'is Wellingboroughis) on briti popmuusik. 

Ta on tuntud eeskätt ansambli Radiohead laulja ja peamise laulukirjutajana. 2006. aasta juulis ilmus tema sooloalbum "The Eraser". Instrumentidest mängib ta põhiliselt elektrikitarri, akustilist kitarri ja klaverit, kuid on mänginud ka trumme ja basskitarri. Samas on tema sooloalbumil kuulda rohkem eksperimentaalset elektroonilist muusikat.

Yorke sündis suletud vasaku silmaga. Arstide hinnangul oli tema silm halvatud ja see seisund oli pöördumatu. Silmaarst soovitas lihase siirdamist. Enne kuueaastaseks saamist tegi Yorke läbi viis silmaoperatsiooni ja tema hinnangul viimane neist ebaõnnestus, mistõttu silmalaug jäi nõrgaks ja vajus ise alla. Kuni viimase operatsioonini pidi Yorke kandma silmal sidet.

Yorke sündis keemiaseadmete müügimehe peres. Varsti pärast poja sündi kolis pere Šotimaale, kus elati, kuni Thom oli seitsmeaastane. Edaspidi kolis pere tihti, Thom käis paljudes koolides ja silma tõttu narriti teda koolis. Alles 1978. aastal jäi pere Inglismaal Oxfordshire'i krahvkonnas paikseks.

Yorke sai esimese kitarri, kui oli seitsmeaastane. Tema sõnul oli kool väljakannatatav, sest selle muusikaosakond paiknes ülejäänud koolimajast eraldi ja ta veetis seal pärast kooli palju aega. Seal kohtas ta oma tulevasi bändikaaslasi Ed O'Brienit, Phil Selwayd, Colin Greenwoodi ja Colini nooremat venda Jonny Greenwoodi. 11-aastaselt moodustas ta esimese bändi ja kirjutas oma esimese laulu. Selle bändi nimi oli On A Friday ('reedel'), sest reede oli ainus päev, mil bändil oli lubatud harjutada.

Pärast kooli lõpetamist ei läinud ta kohe edasi õppima, vaid tegi ühe aasta jooksul juhutöid. Sel ajal sattus ta liiklusõnnetusse, mis muutis ta igasuguse transpordi osas ettevaatlikuks.

Yorke elab Oxfordis koos elukaaslase Rachel Oweni ning laste Noah' (s 2001) ja Agnesega (s 2004).

Tal on kolm aastat noorem vend Andy, kes on samuti poplaulja, kuigi mitte nii edukas. Ta oli bändi Unbelievable Truth solist, hiljem proovis alustada soolokarjääri.

## Välislingid

*The Eraseri koduleht
*The Eraseri MySpace
Circus (Lenny Kravitzi album)

**"Circus"** (Virgin Records, 1995) on USA rokkmuusiku Lenny Kravitzi neljas stuudioalbum.

## Lugude nimekiri

# "Rock And Roll Is Dead"
# "Circus"
# "Beyond The 7th Sky"
# "Tunnel Vision"
# "Can't Get You Off My Mind"
# "Magdalene"
# "God Is Love"
# "Thin Ice"
# "Don't Go And Put A Bullet In Your Head"
# "In My Life Today"
# "The Resurrection"
Lenny

**"Lenny"** on USA rokkmuusiku Lenny Kravitzi kuues stuudioalbum. Albumi avaldas Virgin Records 30. oktoobril 2001.

Laulu "Dig In" eest, mis on albumi 9. lugu, sai Kravitz 2002. aastal Grammy kategoorias "Parim mees-rokklaulja". 

## Lood
# Battlefield Of Love
# If I Could Fall In Love
# Yesterday Is Gone (My Dear Kay)
# Stillness Of Heart
# Believe In Me
# Pay To Play
# A Million Miles Away
# God Save Us All
# Dig In
# You Were In My Heart
# Bank Robber Man
# Let's Get High
Salomon Henning

**Salomon Henning** (läti keeles Zalomons Hennings; 1528 Weimar – ukj 29. november 1589 Kuramaa) oli Liivimaa ja Kuramaa hertsogiriigi ametnik ning kroonik.

Henning sündis Saksamaal Weimaris linnakodaniku pojana ning õppis mitmes Saksamaa ülikoolis peamiselt õigusteadust. 1553. aastal kohtus ta toonase Liivi ordu majandusülema Gotthard Kettleriga ja sai tolle erasekretäriks, jäädes tolle kaaskonda kuni viimase surmani. 

Henning tegutses ka Kuramaa ja Zemgale hertsog Gotthard Kettleri nõunikuna ning agara kiriku- ja kooliasjade korraldajana. 

Henning kirjutas ka Liivimaa 16. sajandi teise poole ajalugu käsitleva "Liivi- ja Kuramaa kroonika" (*Lifflendische Chürländische Chronica*, ilmus kahes trükis), mis püüab Kettlerit parimas valguses näidata, kuid sisaldab ka olulisi fakte Liivi sõja ning Kuramaa hertsogiriigi asutamise kohta. Tema kroonika on veel erandlik ka selle poolest, et see käsitleb vaid autori kaasaega (aastaid 1554–1589).

## Teosed
* (saksa keeles) Digitaalselt

* (saksa keeles) Digitaalselt

## Vaata ka
*kroonik Johann Renner
## Kirjandus
*, lk. 237-241 (saksa keeles)

## Välislingid
*Salomon Henning`s Chronicle (inglise keeles)
*
Lemmit Mark

**Lemmit Mark** (kuni 1937. aastani **Leonhard Mark**; 3. juuli 1912 Tartu – 21. juuni 1962 Karjala ANSV) oli eesti ajaloolane.

Mark lõpetas 1931. aastal Hugo Treffneri Gümnaasiumi. Ta õppis aastatel 1932–1936 Tartu Ülikoolis ajalugu ja sai 1936. aastal magistriks. Akadeemiliselt oli ta Eesti Üliõpilaste Seltsi liige.

Teise maailmasõja ajal mobiliseeriti ta Saksa sõjaväkke. Ta läks 1944. aastal Saksamaale, oli 1946–1947 UNRRA ametnik Lübeckis, läks 1947. aastal Rootsi. 

1948. aastal tuli ta Eestisse, kuid ei saanud alates 1951. aastast töötada oma erialal ja pidi leiba teenima maaparandajana. 

Siiski jätkas ta omal käel ajaloo uurimist, kirjutades mahukad ja heal tasemel uurimused eestlaste muistsest vabadusvõitlusest ja Eesti ajaloo varasemast historiograafiast. Neid käsikirju säilitatakse Tartu Ülikooli raamatukogus.

Mark suri reisil Karjalasse.

## Teoseid
*Saksa poliitika Bosnia küsimuses 1908.–1909. aastal. Tartu 1935
*Vene-Inglise suhted XX sajandi 1. kümnendil I-II. Tartu 1936

## Artikleid
*Saksa poliitika Bosnia küsimuses 1908.-1909. aastal. Ajalooline Ajakiri nr 1, 2 / 1935
*Vene-Inglise suhted Vene-Jaapani sõja taustal. Ajalooline Ajakiri 1 / 1937

## Välislingid
*''Album Academicum Universitatis Tartuensis 1918-1944''